钦定古今图书集成/明伦汇编/交谊典/第062卷 > 吕豫石集 > 《简江子之求茶》晁冲之
## 钦定古今图书集成/明伦汇编/交谊典/第062卷 > 吕豫石集 > 《简江子之求茶》晁冲之

政和密云不作团，小夸寸许苍龙蟠。金花绛囊如截
玉，绿面仿佛松溪寒。人间此品那可得，三年闻有终
未识。老夫于此百不忙，饱食但苦夏日长。北窗无风
睡不解，齿颊苦涩思清凉。故人新除协律郎，交游多
在白玉堂。拣牙斗夸皆饫尝，幸为传声李太府，烦渠
折简买头纲。